CELEX: 32021D1920
Language: sl
Date: 2021-06-28 00:00:00
Title: Sklep Sveta (EU) 2021/1920 z dne 28. junija 2021 o podpisu, v imenu Unije, in začasni uporabi Sporazuma o zračnem prevozu med Evropsko unijo in njenimi državami članicami na eni strani ter Državo Katar na drugi strani

5.11.2021   
               
               
                  SL
               
               
                  Uradni list Evropske unije
               
               
                  L 391/1
               
            
         SKLEP SVETA (EU) 2021/1920
         z dne 28. junija 2021
         o podpisu, v imenu Unije, in začasni uporabi Sporazuma o zračnem prevozu med Evropsko unijo in njenimi državami članicami na eni strani ter Državo Katar na drugi strani
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 100(2) v povezavi s členom 218(5) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Svet je 7. junija 2016 pooblastil Komisijo, da začne pogajanja z Državo Katar o sporazumu o zračnem prevozu. Pogajanja so bila uspešno zaključena s parafiranjem Sporazuma o zračnem prevozu med Evropsko unijo in njenimi državami članicami na eni strani ter Državo Katar na drugi strani (v nadaljnjem besedilu: Sporazum) 4. marca 2019.
                  
               
                     (2)
                  
                  
                     Podpis Sporazuma v imenu Unije in njegova začasna uporaba ne vpliva na delitev pristojnosti med Unijo in njenimi državami članicami. Ta sklep se ne bi smel razlagati tako, kot da z njim Unija izkorišča možnost za izvajanje svoje zunanje pristojnosti glede področij, ki jih zajema Sporazum in so v deljeni pristojnosti, kolikor Unija take pristojnosti še ni izvajala na notranji ravni.
                  
               
                     (3)
                  
                  
                     Sporazum bi bilo treba podpisati in uporabljati začasno do zaključka postopkov, potrebnih za začetek njegove veljavnosti –
                  
               SPREJEL NASLEDNJI SKLEP:
         
            Člen 1
            Podpis, v imenu Unije, Sporazuma o zračnem prevozu med Evropsko unijo in njenimi državami članicami na eni strani ter Državo Katar na drugi strani se odobri s pridržkom sklenitve navedenega sporazuma (1).
         
         
            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.
         
         
            Člen 3
            Sporazum se začasno uporablja v skladu s členom 29(3) Sporazuma do zaključka postopkov, potrebnih za začetek njegove veljavnosti.
         
         
            Člen 4
            Ta sklep začne veljati na dan sprejetja.
         
         
            V Luxembourgu, 28. junija 2021
            
               
                  Za Svet
               
               
                  predsednica
               
               M. do Céu ANTUNES
            
         
         
            (1)  Glej stran 3 tega Uradnega lista.